CELEX: 62020CN0260
Language: fi
Date: 2020-06-11 00:00:00
Title: Asia C-260/20 P: Valitus, jonka Euroopan komissio on tehnyt 11.6.2020 unionin yleisen tuomioistuimen (seitsemäs jaosto) asiassa T-383/17, Hansol Paper v. komissio, 2.4.2020 antamasta tuomiosta

17.8.2020   
            
            
               FI
            
            
               Euroopan unionin virallinen lehti
            
            
               C 271/30
            
         
      Valitus, jonka Euroopan komissio on tehnyt 11.6.2020 unionin yleisen tuomioistuimen (seitsemäs jaosto) asiassa T-383/17, Hansol Paper v. komissio, 2.4.2020 antamasta tuomiosta
      (Asia C-260/20 P)
      (2020/C 271/39)
      Oikeudenkäyntikieli: englanti
      
         Asianosaiset
      
      
         Valittaja: Euroopan komissio (asiamiehet: J.-F. Brakeland ja A. Demeneix)
      
         Muut osapuolet: Hansol Paper Co. Ltd ja European Thermal Paper Association (ETPA)
      
         Vaatimukset
      
      Valittaja vaatii, että unionin tuomioistuin
      
                  —
               
               
                  kumoaa valituksenalaisen tuomion, hylkää ensimmäisessä oikeusasteessa nostetun kanteen ja velvoittaa Hansol Paper Co. Ltd:n korvaamaan oikeudenkäyntikulut
               
            tai toissijaisesti
      
                  —
               
               
                  palauttaa asian unionin yleisen tuomioistuimen käsiteltäväksi ja määrää, että ensimmäisessä oikeusasteessa aiheutuneista ja muutoksenhakuasteessa aiheutuvista oikeudenkäyntikuluista päätetään myöhemmin.
               
            
         Oikeudelliset perusteet ja pääasialliset perustelut
      
      Valituksenalaisessa tuomiossa unionin yleinen tuomioistuin on kumonnut lopullisen polkumyyntitullin käyttöönotosta Korean tasavallasta peräisin olevan tietyn kevyen lämpöpaperin tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta 2.5.2017 annetun komission täytäntöönpanoasetuksen (EU) 2017/763 (1) siltä osin kuin se koskee Hansol Paper Co. Ltd:tä.
      Komissio vetoaa valituksensa tueksi kolmeen valitusperusteeseen.
      Komission mielestä unionin yleinen tuomioistuin
      
                  —
               
               
                  on ottanut selvitysaineiston huomioon vääristyneellä tavalla ja tulkinnut virheellisesti asiaa koskevia oikeussääntöjä, joita sovelletaan tietoihin, joihin komissiolla on oikeus tukeutua muodostaakseen perusasetuksen (2) 2 artiklan 9 kohdan mukaisen vientihinnan
               
            
                  —
               
               
                  on tulkinnut virheellisesti perusasetuksen 2 artiklan 1 ja 3 kohdan sääntöjä, jotka koskevat normaaliarvon määrittämistä kotimaisen myynnin puuttuessa, ja
               
            
                  —
               
               
                  on tulkinnut virheellisesti perusasetuksen 3 artiklan sääntöjä määritellessään hinnan alittavuuden marginaalin, kun kyseessä on vienti unioniin viejiin etuyhteydessä olevien tahojen välityksellä.
               
            
         (1)  EUVL 2017, L 114, s. 3.
      
         (2)  Polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8.6.2016 annettu Euroopan parlamentin ja neuvoston asetus (EU) 2016/1036 (EUVL 2016, L 176, s. 21).